கேள்வி: தில்லி - பெயர் பற்றி விளக்கவும்.
பதில்: தில்லி என்னும் பெயர்த் தோற்றம் பற்றித் தெளிவு இல்லை. எனினும், இப்பெயர் ஏற்பட்டதற்கான பல காரணங்கள் கூறப்படுகின்றன. மௌரியர் வம்சத்தைச் சேர்ந்த ''டில்லு'' அல்லது ''டிலு'' எனப் பெயர் கொண்ட மன்னனால் பொ.ஊ.மு. 50 ஆம் ஆண்டில் இப்பகுதியில் அமைக்கப்பட்ட நகருக்குத் அவனது பெயரைத் தழுவி இடப்பட்ட பெயர் தில்லி ஆனதாகப் பெரும்பாலானவர்கள் நம்புகின்றனர். இங்கே அரசர் ''தாவா'' என்பவரால் நிறுவப்பட்ட இரும்புத் தூண் ஒன்றின் அத்திவாரம் உறுதியற்றதாக இருந்ததாகவும் இதனைக் குறித்து நகரம், இந்தி / பிராகிருதம் மொழிகளில் ''தளர்வு'' என்னும் பொருள்படும் ''டிலி'' என்று அழைக்கப்பட்டதாகவும் இதிலிருந்து ''தில்லி'' என்னும் பெயர் ஏற்பட்டது என்பதும் இன்னொரு சாரார் கருத்து. ராஜபுத்திர அரசர்கள் காலத்தில் இப்பகுதியில் புழங்கிய நாணயம் ''தெஹ்லிவால்'' எனப்பட்டது. சில ஆய்வாளர்கள் இப்பெயர் ''வாயிற்படி'' என்னும் பொருள் கொண்ட ''தெஹ்லீஸ்'' அல்லது ''தெஹாலி'' என்னும் சொற்களிலிருந்து பெறப்பட்டதாகக் கருதுகின்றனர். இந்து-கங்கைச் சமவெளிப் பகுதிக்கு ஒரு வாயிலாகத் தொழிற்பட்டதாலேயே இப்பெயர் ஏற்பட்டிருக்கலாம் என அவர்கள் கூறுகின்றனர். இந்நகரின் தொடக்ககாலப் பெயர் ''தில்லிக்கா'' என்பது வேறு சிலருடைய கருத்து.
கேள்வி: தில்லி - புவியியலும் தட்பவெப்பநிலையும் பற்றி தகவல் சொல்.
பதில்: படிமம்:Indiagatelightening.jpg தாக்குகிறது.]] தில்லி தேசிய தலைநகரப் பகுதி, 1,484 சதுர கிலோமீட்டர் (573 சதுர மைல்) பரப்பளவு கொண்டது. இதில் 783 சதுர கிலோமீட்டர் (302 சதுர மைல்) பரப்பளவு கொண்ட பகுதி நாட்டுப்புறம் பகுதியாகவும், 700 சதுர கிலோமீட்டர் (270 சதுர மைல்) பகுதி நகர்ப்புறம் பகுதியாகவும் உள்ளது. தில்லி தேசிய தலைநகரப் பகுதியின் மிகக் கூடிய நீளம் 51.9 கி.மீ. (32 மைல்), அகலம் 48.48 கி.மீ. (30 மைல்). இப் பகுதியில் மூன்று உள்ளாட்சி அமைப்புக்கள் உள்ளன. இவை தில்லி முனிசிப்பல் கார்ப்பரேசன் (1,397.3 ச.கி.மீ. அல்லது 540 ச.மை), புது தில்லி முனிசிப்பல் கமிட்டி (42.7 ச.கி.மீ. அல்லது 16 ச.மை), தில்லி கன்டோன்மென்ட் சபை (43 ச.கி.மீ. அல்லது 17 ச.மை) என்பனவாகும். தில்லி வட இந்தியாவில் அமைவிடத்தில் உள்ளது. இது கிழக்கில் உத்தரப் பிரதேசம்; மேற்கு, வடக்கு, தெற்குத் திசைகளில் அரியானாவையும் எல்லைகளாகக் கொண்டுள்ளது. தில்லி ஏறத்தாழ முழுமையாக சிந்து-கங்கைச் சமவெளியில் அமைந்துள்ளது. தில்லியின் முக்கியமான இரண்டு புவியியல் அம்சங்கள் யமுனை வெள்ளச் சமவெளியும், தில்லி முகடும் ஆகும். தாழ்நில யமுனை வெள்ளச் சமவெளி வேளாண்மைக்கு உகந்த மண் வழங்குகிறது. எனினும் இச் சமவெளி தொடர்ச்சியான வெள்ளப் பெருக்குகளுக்கு உள்ளாகிறது. 318 மீட்டர் (1,043 அடி) வரையான உயரத்தை எட்டும் முகடு, இப் பகுதியின் மிக முக்கியமான அம்சமாக விளங்குகிறது. இது தெற்கே ஆரவல்லி மலைத்தொடர் இருந்து தொடங்கி நகரின் மேற்கு, வடகிழக்கு, வடமேற்குப் பகுதிகளைச் சுற்றிச் செல்கிறது. இந்துக்களால் புனிதமானதாகக் கருதப்படும் யமுனை ஆறு மட்டுமே தில்லி ஊடாகச் செல்லும் முக்கியமான ஒரே ஆறு ஆகும். புது தில்லி உட்பட்ட நகரின் பெரும்பாலான பகுதிகள் யமுனையின் மேற்குப் பகுதியிலேயே அமைந்துள்ளன. நகர்ப்புறப் பகுதியான சாஹ்தாரா ஆற்றின் கிழக்குப் பகுதியில் அமைந்துள்ளது. தில்லி புவிநடுக்க வலயம்-4 இல் அமைந்துள்ளதால் பெரிய நிலநடுக்கம் ஏற்படுவதற்காக வாய்ப்பு உண்டு. தில்லி கண்டத் தட்பவெப்பநிலை கொண்டது. கோடைகாலம், மாரிகாலம் காலங்களுக்கிடையே அதிக வெப்பநிலை வேறுபாடு காணப்படுகின்றது. ஏப்ரல் தொடக்கத்துக்கும், அக்டோபர் நடுப் பகுதிக்கும் இடையே நீண்ட கோடை காலமும்; இடையே பருவப் பெயர்ச்சிக் காற்று காலமும் நிலவுகின்றன. அக்டோபர் பின் பகுதியில் தொடங்கும் மாரிகாலம், ஜனவரியில் உயர் நிலை அடைகிறது. இக் காலத்தில் கடுமையான மூடுபனியும் காணப்படும். வெப்பநிலை −0.6 செல்சியஸ் (30.9 பாரன்ஹீட்) தொடக்கம் 47 செல்சியஸ் (117 பாரன்ஹீட்) வரை மாறுபடும். ஆண்டிற்கான சராசரி வெப்பநிலை 25 செல்சியஸ் (77 பாரன்ஹீட்) ஆக இருக்க, மாதத்துக்கான சராசரி வெப்பநிலை 13 செல்சியஸ் – 32 செல்சியஸ் (56 பாரன்ஹீட் – 90 பாரன்ஹீட்) இடையே மாறுபடுகின்றது. ஆண்டிற்கான சராசரி மழைவீழ்ச்சி 714 மிமீ (28.1 அங்குலம்). இதில் பெரும்பான்மையும் ஜூலை, ஆகஸ்ட் ஆகிய மாதங்களில் பருவப் பெயர்ச்சிக் காற்றுக் காலத்தில் பெய்கிறது. |accessdate = Nov 27th, 2008 }}
கேள்வி: தில்லி - மேலும் வாசிக்க பற்றி விளக்கவும்.
பதில்: * [https://web.archive.org/web/20160215014054/https://delhiplanning.nic.in/Economic%20Survey/ES%202005-06/ES2005-06.htm Economic Survey of Delhi 2005–2006]. Planning Department. Government of National Capital Territory of Delhi. Retrieved 12 February 2007 * * * * * * பகுப்பு:இந்திய மாநிலங்களின் தலைநகரங்கள் பகுப்பு:இந்திய ஊர்களும் நகரங்களும் பகுப்பு:தில்லி பகுப்பு:ஆசியத் தலைநகரங்கள் பகுப்பு:வட இந்தியா பகுப்பு:புது தில்லி பகுப்பு:இந்தியாவின் ஒன்றியப் பகுதிகள்